**Unto Pusa** (18. tammikuuta 1913 Viipuri – 8. marraskuuta 1973 Helsinki) oli suomalainen taidemaalari ja professori.

Ura
---

Unto Pusa syntyi Viipurissa ja opiskeli sekä Suomen Taideyhdistyksen piirustuskoulussa että Pariisissa.

Pusa kuului Prisma-ryhmään muiden muassa Sam Vannin kanssa. 

Hän toimi Teknillisen korkeakoulun arkkitehtiosaston opettajana 25 vuoden ajan (1946–1970) ja opetti useaan otteeseen myös Vapaassa taidekoulussa. Unto Pusa toimi myös ABC-piirustuskoulun johtajaopettajana vuosina 1946-1966. Hänellä oli ateljeerakennus Helsingin Lauttasaaressa.

Unto Pusa sai Pro Finlandia -mitalin vuonna 1963 ja professorin arvonimen 1969.

Unto Pusan vaimo, taidegraafikko Maijaliisa Pusa lahjoitti testamentissaan Kuvataiteen keskusarkistolle valokuvakokoelman, johon kuuluu 2 260 pääasiassa mustavalkoista negatiivia ja vedosta noin vuosilta 1910–1970.

Taiteellinen tuotanto
---------------------

Unto Pusa maalasi klassisia sommitelmia lähestyen töissään kubismia ja abstraktismia. Työt olivat värikylläisiä – hän sai värimaailmaansa vaikutteita Henri Matissen teoksista, vaikka sommittelikin omat työnsä paljon kurinalaisemmin. Muita ranskalaisia esikuvia olivat Paul Cézanne ja Fernand Léger.

Monumentaalityöt
----------------

Unto Pusan merkittäviä monumentaalitöitä ovat *Kaupunki nousee*, 1953, Merita-pankki, Lahti; *Kotimaani ompi Suomi*, 1959, Käpylän ala-aste, Helsinki; *Suma*, 1960, Koillis-Lapin ammattioppilaitos, Kemijärvi; *Keskus*, 1962, Kokkolan virastotalo; Oulunsuun Kastellin kirkon lasimosaiikki, 1962, Oulu; *Kansa rakentaa*, 1963, Sampo-Varma, Helsinki; *H2SO4/Harjavalta, Uusikaupunki, Kokkola, Kotka*, 1967, Kemiran pääkonttori, Helsinki.

Kirjallisuus
------------

Unto Pusan tunnetuin kirja lienee Teknillisen korkeakoulun julkaisema *Plastillinen sommittelu*. Se julkaistiin vuonna 1963, ja kirjan seitsemäs painos otettiin vuonna 1986. Unto Pusa kirjoitti myös kirjat *Väri – muoto – tila* (1967) ja *Taiteesta* (1982).

Lähteet
-------

1. ↑  Pusa, Unto *Kansallisgalleria*.  Arkistoitu 4.4.2016. Viitattu 25.8.2019.
2. 1 2 3  Kuvataiteilijamatrikkeli. Suomen taiteilijaseura
3. ↑  Häggman, Fredrik: Postlådebolag på Drumsö kan spåras till ökänd brottsling.  *Hufvudstadsbladet*, 4.4.2022, s. 4–5. Artikkelin maksullinen verkkoversio.. Viitattu 4.4.2022.
4. 1 2 3 4  Wessman, Kerttuli: "Pusa, Unto (1913–1973)", *Suomen kansallisbiografia, osa 7*, s. 829–830. Helsinki: Suomalaisen Kirjallisuuden Seura, 2006. ISBN 951-746-448-7. / Teoksen verkkoversio.
5. ↑  Pakkanen, Veiko: Valokuvakokoelmien vuosi 1998 *Dokumentti*.  1999. Valtion taidemuseo, Kuvataiteen keskusarkisto.  Arkistoitu 25.8.2019. Viitattu 25.8.2019.
6. ↑  Kuvataiteen keskusarkisto (Arkistoitu – Internet Archive)
7. ↑  Marjo Kaartinen, Hannu Salmi & Marja Tuominen: *Maamme: itsenäisen Suomen kulttuurihistoria*, s. 232. Marja Tuominen: Sota joka ei koskaan päättynyt. Helsinki: Suomalaisen Kirjallisuuden Seura, 2016. ISBN 978-952-222-686-0.

Aiheesta muualla
----------------

* Valtion taidemuseon kokoelma (Arkistoitu – Internet Archive)
* Porin taidemuseo (Arkistoitu – Internet Archive) (*Ympyrä neliössä*, 1957)
* Oulun seurakunnat (Arkistoitu – Internet Archive) (*Lasimaalaus*)
* Pusa, Unto hakuteoksessa *Uppslagsverket Finland* (2012). (ruotsiksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Suomi (KANTO)
* Yhdysvallat

 |
|  |
| Taiteenala | 
* KulturNav

 |
|  |
| Henkilöt | 
* Kansallisbiografia
* Uppslagsverket Finland
* Biografiasampo

 |

 |